
ΔΕΛΤΙΟ ΤΥΠΟΥ

Δήλωση του Υπουργού Πολιτισμού και Αθλητισμού για την είδηση του θανάτου του Νίκου Παναγιωτόπουλου
 

«Εκφράζω τα ειλικρινή συλλυπητήριά μου για την απώλεια του Νίκου Παναγιωτόπουλου, ενός από τους σπουδαίους δημιουργούς του ελληνικού κινηματογράφου της Μεταπολίτευσης. Αφήνοντας πίσω του σημαντικό έργο δεκαεφτά ταινιών μεγάλου μήκους, ο εμβληματικός σκηνοθέτης υπήρξε έμπνευση και δάσκαλος της νέας γενιάς Ελλήνων σκηνοθετών. Η απουσία του θα είναι αισθητή στον χώρο της τέχνης του κινηματογράφου, αλλά οι ταινίες του, όπως ‘Οι τεμπέληδες της εύφορης κοιλάδας’, ‘Αυτή η νύχτα μένει’ ή ‘Τα οπωροφόρα της Αθήνας’, θα μας θυμίζουν πάντα την πολύτιμη συνεισφορά του στην τέχνη του».

ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ  ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

